	Π.Ο.   Ε.Μ.Δ.Υ.Δ.Α.Σ.
ΠΑΝΕΛΛΗΝΙΑ  ΟΜΟΣΠΟΝΔΙΑ
ΕΝΩΣΕΩΝ  ΜΗΧΑΝΙΚΩΝ  ΔΗΜΟΣΙΩΝ  ΥΠΑΛΛΗΛΩΝ  ΔΙΠΛΩΜΑΤΟΥΧΩΝ  ΑΝΩΤΑΤΩΝ  ΣΧΟΛΩΝ


Μαυρομματαίων 17,  104 34  ΑΘΗΝΑ
τηλ: 210-88.16.583  fax: 210-82.59.410 e-mail: emdydas@tee.gr URL: www.emdydas.gr
Αρ. Πρωτ.:  8069

                   

Αθήνα,  31-01-2020
                                         Προς : 1. Υπουργό Οικονομικών 
                                            κ. Σταϊκούρα



  


     2. Υφυπουργό Οικονομικών 

            κ. Σκυλακάκη

                                                          Κοιν.:   1. ΑΔΕΔΥ


2. Α’ Βάθμιες ΕΜΔΥΔΑΣ

Θέμα: Επαναφορά της Προσωπικής Διαφοράς σε περιπτώσεις Μετάταξης  Υπαλλήλων.
Κοι Υπουργοί, 

Η ΠΟ ΕΜΔΥΔΑΣ είναι η Ομοσπονδία που εκπροσωπεί το σύνολο των Διπλωματούχων Μηχανικών της Δημόσιας Διοίκησης. Σας απευθυνόμαστε σε συνέχεια προηγούμενης παρέμβασης μας και σχετικής ενημέρωσης του Υφυπουργού σχετικά με την περικοπή της προσωπικής διαφοράς σε μετατάξεις. 

 Με παρεμβάσεις της ΠΟ ΕΜΔΥΔΑΣ αλλά και κατάλληλες θεσμικές τροποποιήσεις οι συνάδελφοι που πήραν μετάταξη μέχρι το τέλος του 2015 αλλά και από 01-01-2017 δικαιώθηκαν και πλέον οι φορείς που εργάζονται τους καταβάλουν την προσωπική διαφορά. Εξακολουθεί να υπάρχει ένα κενό θεσμικό – σημείο που παρατηρείται έλλειψη της αρχής αναλογικότητας - για όσους «άτυχους» πραγματοποιήθηκε η μετάταξή τους εντός του 2016 παρόλο που η αίτηση που είχαν υποβάλει αφορούσε διάστημα προ του 2016. Διεκδικούμε την άμεση άρση αυτής της καταφανούς αδικίας ώστε να αποδοθεί η κομμένη προσωπική διαφορά στο εφεξής αλλά και αναδρομικά. Ενδεικτικά παραδείγματα συναδέλφων:

1) Υπάλληλος αιτήθηκε μετάταξη η οποία και έλαβε χώρα στις 26/10/2016 από ΟΤΑ Α΄ β. σε Υπουργείο δυνάμει του Ν. 4057/2012. Έκτοτε σταμάτησε να καταβάλλεται στον υπάλληλο η προσωπική διαφορά.
2) Υπάλληλος μετατάχθηκε με τις διατάξεις του Ν.3528/2007 από ΝΔΠΠ σε ΟΤΑ Β’ β. Το 2016 που ολοκληρώθηκε η μετάταξη σταμάτησε να καταβάλλεται στον υπάλληλο η προσωπική διαφορά.
Σύμφωνα με το πρόγραμμα «ΚΛΕΙΣΘΕΝΗΣ» (Ν.4555/2018) με ημερομηνία δημοσίευσης σε ΦΕΚ 18/07/2018, με το άρθρο 223 γίνεται μια τροποποίηση του άρθρου 99 του Ν. 4483/2017 σύμφωνα με την οποία το δεύτερο εδάφιο της παρ. 2 του άρθρου 99 του Ν. 4483/2017 (Α΄107) αντικαθίσταται ως εξής: «Το προηγούμενο εδάφιο εφαρμόζεται και σε μετατάξεις ή μεταφορές υπαλλήλων Κλάδων Μηχανικών και Διοικητικού - Οικονομικού που διενεργήθηκαν σε ΟΤΑ Α΄ και Β΄ βαθμού μέχρι 31/12/2015, σύμφωνα με τα άρθρα 74, 78, 181 και 182 του Ν. 3584/2007 (Α΄ 143), 246 του Ν. 3852/2010 (Α΄ 87) και 9 παρ. 18 του Ν. 4057/2012 (Α΄ 54), εκτός αυτών περί ενδοαυτοδιοικητικής κινητικότητας. Η εξαίρεση από την περικοπή της υπερβάλλουσας μείωσης, σύμφωνα με τα προηγούμενα εδάφια, ισχύει αναδρομικά από την έναρξη ισχύος των διατάξεων, σύμφωνα με τις οποίες επήλθε, ανά περίπτωση, η περικοπή».

Για να αποκατασταθεί το αίσθημα δικαίου αλλά και η Συνταγματική Αρχή της ισότητας και της αναλογικότητας διεκδικούμε Νομοθετική ρύθμιση που να επαναχορηγεί αναδρομικά την Προσωπική διαφορά σε όλες τις περιπτώσεις μετατάξεων Υπαλλήλων κατ’ αναλογία του Ν.4555/18. Είμαστε στη διάθεση σας για οποιαδήποτε διευκρίνιση.

